Ekspert etter kraftig bitcoinoppgang i år: – Det har bredt seg en følelse av eufori

Bitcoin så en kraftig korreksjon i midten av forrige uke med et fall på 19 prosent. Samtidig posisjonerer investorene seg for nye prisløft.

KRAFTIG OPPSVING: 1. mai var en bitcoin verdt i overkant av 1.400 dollar. I forrige uke var den verdt over 2.791 dollar, før den denne uken gikk noe tilbake. Vis mer byoutline Foto: Karen Bleier AFP

Publisert: Publisert: 5. juni 2017 17:00

Kryptovalutaen bitcoin har sett et rally uten like den siste tiden.

Forrige uke kom det imidlertid en heftig korreksjon. Mandag var kursen nede 19 prosent fra forrige rekordnotering 24. mai, da prisen på én bitcoin lå på 2.791 dollar.

I siste halvdel av forrige uke sank bitcoins markedsverdi med 3,4 milliarder dollar, tilsvarende drøye 29 milliarder kroner.

Da valutamarkedene stengte før helgen var prisen rundt 2.400 dollar per bitcoin.

Likevel ligger kryptovalutaen fortsatt på historisk høye nivåer, og ekspertene er alt annet enn bekymret.

Kan se ut som dotcom-boble

Torbjørn Bull Jensen i Menon Economics mener utviklingen er naturlig i kjølvannet av prisøkningen den siste tiden.

– Det har vært et kraftig rally, og da er det ganske naturlig at du får aktører som vil cashe inn, og at man ser usikkerhet rundt prisutviklingen, sier Jensen til E24.

Den overordnede forklaringer på de kraftige svingningene i bitcoinkursen baserer seg på spiralen hvor folk kjøper fordi prisene øker, hvorav prisene øker ytterligere.

– At man hadde den kraftige veksten nå i starten av 2017 friskt i minne, gjorde nok at flere satt klare nå, sier Jensen.

Artikkelen fortsetter under bildet ...

SVINGER: Etter en massiv oppgang fikk bitcoin en korreksjon mandag da prisen falt 19 prosent. Tirsdag fortsatte fallet. Vis mer byoutline Foto: Infront

Og han tror den mekanismen kan repetere seg.

– Dette kan se litt ut som en dotcom-boble. Mye tyder på at bitcoin har et stort fremtidspotensial, men det er ikke bare bitcoin som har opplevd kraftig vekst den siste tiden, sier Jensen.

Torbjørn Bull Jensen i Menon Economics. Vis mer byoutline Foto: Menon Economics

Han forklarer at stadig flere oppstartsbedrifter henter inn kapital ved å utstede egne valutaer, som markedet så kaster seg over.

– Det har bredt seg en følelse av eufori, at alle kryptovalutaer skal opp, og folk kaster seg rundt og kjøper.

Økt tillit til bitcoin

Det er flere faktorer som har bidratt til bitcoinrallyet i år.

Blant annet har Japan legalisert kryptovalutaer som betalingsmiddel, samt at flere store aktører jobber for å finne en løsning på den såkalte skaleringsdebatten.

Den går ut på å finne en løsning som kan bedre kapasiteten til bitcointransaksjoner, som nå nærmer seg sprengt.

– Det er noen som ser på det som en svakhet at disse diskusjonene tar så lang tid. Jeg vi si det snarere er tvert om. At det går sakte er en styrke hvis hovedformålet er å være robust, sier Jensen.

Samtidig ser man at flere land begynner å ta en mer liberal holdning overfor kryptovalutaen.

Bitcoin Bitcoin er en digital «valuta», som i motsetning til konvensjonelle valutaer som kroner eller pund, ikke er utstedt eller regulert av en sentralbank eller tilsynsmyndighet. Ideen er at transaksjoner kan skje anonymt, og uten at myndighetene kan gripe inn. Pengene «utstedes» ved at et dataprogram lager nye bitcoins. Vis mer vg-expand-down

– Det ligger an til at Russland, som har vært skeptisk, kanskje snur. I tillegg er det indikasjoner på at bitcoin nå har vært prøvd lenge nok til at man ser at det fungerer, slik at flere derfor begynner å bygge nye tjenester oppå bitcoin.

Tror på nytt prisløft

Det ser også ut til at investorene posisjonerer seg for et nytt prisløft. Antallet investorer som har tro på et prisløft for bitcoin i markedet har økt markant fra torsdag til mandag, ifølge data fra CryptoCompare gjengitt av CNBC.

Samtidig er det enkelte som tror at prisen kan komme helt opp i 6.000 dollar per bitcoin allerede i år.

– Det er mye frisk likviditet som flyter inn i bitcoin, takker være en økning i interessen hos investorer i Asia, sammen med løsningen på skaleringsdebatten. Jeg vil ikke bli overrasket hvis bitcoinprisen dobles til rundt 6.000 dollar innen utgangen av året, sa Aurelien Menant, adm. dir i Gatecoin til CNBC nylig.

Men den siste tids økninger friskt i minne tror Jensen at folk vi sitte klare også ved neste økning.

Hans beste gjetning er at vi vil se nye, store oppturer i bitcoinkursen.

– Jeg tror absolutt at man kan få en ny eksplosiv økning. Det har vært noen korreksjoner i det siste, men det vil roe seg ned på kort sikt, all den tid du ikke får noen store skandaler.

Les også Kraftig bitcoin-oppgang

Les også Politisk usikkerhet gir kraftig børsfall i USA

Les også Ny kraftig bitcoin-oppgang gir prisrekord

Her kan du lese mer om Bitcoin Dollar